CELEX: 32005D0833
Language: fi
Date: 2005-11-04 00:00:00
Title: 2005/833/EY,Euratom: Euroopan parlamentin, neuvoston ja komission päätös, tehty  4 päivänä marraskuuta 2005 , Euroopan petostentorjuntaviraston (OLAF) valvontakomitean jäsenten nimittämisestä

29.11.2005   
            
            
               FI
            
            
               Euroopan unionin virallinen lehti
            
            
               L 312/49
            
         
      EUROOPAN PARLAMENTIN, NEUVOSTON JA KOMISSION PÄÄTÖS,
   
   tehty 4 päivänä marraskuuta 2005,
   Euroopan petostentorjuntaviraston (OLAF) valvontakomitean jäsenten nimittämisestä
   (2005/833/EY, Euratom)
   EUROOPAN PARLAMENTTI,
   EUROOPAN UNIONIN NEUVOSTO ja
   EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen,
   ottavat huomioon Euroopan atomienergiayhteisön perustamissopimuksen,
   ottavat huomioon Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen 1999/352/EY, EHTY, Euratom (1) ja erityisesti sen 4 artiklan,
   ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (2) sekä 25 päivänä toukokuuta 1999 annetun neuvoston asetuksen (Euratom) N:o 1074/1999 (3) ja erityisesti näiden asetusten 11 artiklan 2 kohdan,
   sekä katsovat seuraavaa:
   
               (1)
            
            
               Asetusten (EY) N:o 1073/1999 ja (Euratom) N:o 1074/1999 11 artiklan 2 kohdassa säädetään, että Euroopan petostentorjuntaviraston (OLAF) valvontakomiteassa on viisi riippumatonta ulkopuolista jäsentä, jotka täyttävät omissa maissaan viraston toimialaan liittyvien korkeiden virkojen hoitamiseen vaaditut edellytykset.
            
         
               (2)
            
            
               Valvontakomiteaan 1 päivästä elokuuta 1999 nimitettyjen jäsenten toimikausi on päättynyt. Uudet jäsenet olisi tämän vuoksi nimitettävä mahdollisimman pian.
            
         
               (3)
            
            
               Mainittujen asetusten 11 artiklan 2 kohdan mukaan Euroopan parlamentti, neuvosto ja komissio nimittävät valvontakomitean jäsenet yhteisellä sopimuksella,
            
         OVAT PÄÄTTÄNEET SEURAAVAA:
   1 artikla
   1.   Nimitetään seuraavat henkilöt Euroopan petostentorjuntaviraston (OLAF) valvontakomitean jäseniksi 30 päivästä marraskuuta 2005:
   
               —
            
            
               Peter STRÖMBERG
            
         
               —
            
            
               Kálmán GYÖRGYI
            
         
               —
            
            
               Rosalind WRIGHT
            
         
               —
            
            
               Luis LÓPEZ SANZ-ARANGUEZ
            
         
               —
            
            
               Diemut R. THEATO
            
         2.   Jos joku edellä mainituista henkilöistä eroaa valvontakomiteasta, kuolee tai tulee pysyvästi työkyvyttömäksi, hänet korvaa välittömästi seuraavassa luettelossa ensimmäisenä oleva henkilö, jota ei vielä ole nimitetty valvontakomiteaan:
   
               —
            
            
               Eugeniusz RUŚKOWSKI
            
         
               —
            
            
               Albertus Hendrikus KORTHALS
            
         
               —
            
            
               Jaroslav FENYK
            
         
               —
            
            
               Stefano DAMBRUOSO
            
         2 artikla
   Tehtäväänsä hoitaessaan valvontakomitean jäsenet eivät pyydä eivätkä ota ohjeita miltään hallitukselta, toimielimeltä, elimeltä, virastolta tai laitokselta.
   He eivät saa käsitellä sellaista asiaa, jossa heillä on suoraan tai välillisesti heidän riippumattomuutensa mahdollisesti vaarantava henkilökohtainen, erityisesti perheeseen liittyvä tai taloudellinen etu.
   Heidän on noudatettava heille toimitettujen asiakirjojen ja niiden käsittelyn suhteen ehdotonta luottamuksellisuutta.
   3 artikla
   Valvontakomitean jäsenille korvataan heille heidän tehtävänsä hoitamisesta aiheutuneet kustannukset ja he saavat maksun kultakin päivältä, jona he ovat hoitaneet tehtäväänsä. Komissio päättää kyseisen maksun suuruudesta ja kustannusten korvausmenettelystä.
   4 artikla
   Komissio ilmoittaa edellä mainituille henkilöille tästä päätöksestä ja ilmoittaa välittömästi jokaiselle henkilölle, joka nimitetään myöhemmin valvontakomiteaan 1 artiklan 2 kohdan nojalla.
   Nimitys tehdään asetusten (EY) N:o 1073/1999 ja (Euratom) N:o 1074/1999 11 artiklan 2 ja 3 kohdan mukaisesti, sanotun kuitenkaan rajoittamatta myöhempiä muutoksia, joita Euroopan parlamentti ja neuvosto mahdollisesti hyväksyvät.
   5 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä ja Luxemburgissa 4 päivänä marraskuuta 2005.
      
         
            Euroopan parlamentin puolesta
         
         
            Puhemies
         
         J. BORRELL FONTELLES
         
      
      
         
            Neuvoston puolesta
         
         
            Puheenjohtaja
         
         Ben BRADSHAW
         
      
      
         
            Komission puolesta
         
         Siim KALLAS
         
         
            Varapuheenjohtaja
         
      
   
   
      (1)  EYVL L 136, 31.5.1999, s. 20.
   
      (2)  EYVL L 136, 31.5.1999, s. 1.
   
      (3)  EYVL L 136, 31.5.1999, s. 8.